
Nr. 22/633


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului de împrumut )Primul împrumut de ajustare programatică – PAL 1) dintre România şi Banca Internaţională pentru Reconstrucţie şi Dezvoltare, semnat la Bucureşti la 27 septembrie 2004, cu care comisia noastră a fost sesizată în fond cu adresa Biroului Permanent nr. P.L.X -677 din  8 noiembrie 2004.

	PREŞEDINTE,

Ovidiu Muşetescu 

RAPORT

asupra proiectului de Lege pentru ratificarea Acordului de împrumut )Primul împrumut de ajustare programatică – PAL 1) dintre România şi Banca Internaţională pentru Reconstrucţie şi Dezvoltare, semnat la Bucureşti la 27 septembrie 2004
Cu adresa nr. P.L.X – 677 din 8 noiembrie 2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului de împrumut (Primul împrumut de ajustare programatică – PAL 1) dintre România şi Banca Internaţională pentru Reconstrucţie şi Dezvoltare, semnat la Bucureşti la 27 septembrie 2004.
La întocmirea raportului s-a avut în vedere avizul Consiliului Legislativ.

La lucrările comisiei au participat deputaţi, 25 din totalul de 27 membri ai comisiei.

Proiectul de Lege, potrivit art. 75 din Constituţia României, republicată şi art. 86din  Regulamentul Camerei Deputaţilor, este de competenţa decizională a Senatului. 
Prezentul proiect de Lege are ca obiect de reglementare ratificarea Acordului de împrumut (Primul împrumut de ajustare programatică – PAL 1) dintre România şi Banca Internaţională pentru Reconstrucţie şi Dezvoltare, semnat la Bucureşti la 27 septembrie 2004.

Împrumutul aprobat este primul de acest tip dintr-o serie de trei împrumuturi de ajustoare programatică (PAL) care are la bază programe pe termen mediu cuprinzând măsurile concrete pe care partea română se angajează să le întreprindă pentru continuarea reformelor structurale economice şi sociale.

In urma examinării proiectului de Lege pentru ratificarea Acordului de împrumut (Primul împrumut de ajustare programatică – PAL 1) dintre România şi Banca Internaţională pentru Reconstrucţie şi Dezvoltare, semnat la Bucureşti la 27 septembrie 2004, în şedinţa din  9.11.2004, comisia a hotărât, cu majoritate de voturi, supunerea spre dezbaterea şi adoptarea plenului Camerei Deputaţilor a proiectului de Lege în forma prezentată de Guvern.
Prezentul proiect de Lege face parte din categoria legilor ordinare.

	PREŞEDINTE,

Ovidiu Muşetescu 
	SECRETAR,

Dr. Daniel Ionescu


              Experţi parlamentari:

Popescu Luminiţa

Onete Alexandru

